CELEX: C2007/297/35
Language: fi
Date: 2007-12-08 00:00:00
Title: Asia C-423/07: Kanne 13.9.2007 — Euroopan yhteisöjen komissio v. Espanjan kuningaskunta

8.12.2007   
            
            
               FI
            
            
               Euroopan unionin virallinen lehti
            
            
               C 297/21
            
         Kanne 13.9.2007 — Euroopan yhteisöjen komissio v. Espanjan kuningaskunta
   (Asia C-423/07)
   (2007/C 297/35)
   Oikeudenkäyntikieli: espanja
   Asianosaiset
   
      Kantaja: Euroopan yhteisöjen komissio (asiamies: D. Kukovec, avustajanaan asianajaja M. Canal Fontcuberta)
   
      Vastaaja: Espanjan kuningaskunta
   Vaatimukset
   
               —
            
            
               On todettava, että Espanjan kuningaskunta ei ole noudattanut direktiivin 93/37/ETY (1) 3 artiklan ja 11 artiklan 3, 6, 7, 11 ja 12 kohdan mukaisia velvoitteitaan eikä EY:n perustamissopimuksen periaatteita, erityisesti yhdenvertaisen kohtelun ja syrjintäkiellon periaatteita, koska se ei ole sisällyttänyt käyttöoikeussopimuksen kohteena oleviin rakennustöihin hankintailmoituksessa ja sopimusehdoissa, jotka koskivat moottoritie A 6:n Segovian ja Ávilan yhteyksien rakentamista, kunnossapitoa ja käyttöä sekä tämän moottoritien Villalba-Adanero-osuuden kunnossapitoa ja käyttöä, rakennustöitä, jotka olivat myöhemmin tarjouskilpailun kohteena
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Ministerio de Fomento (infrastruktuuri- ja liikenneministeriö) avasi 5.11.1999 annetun kuninkaan asetuksen mukaisesti tarjouskilpailun seuraavien maksullisten moottoriosuuksien rakentamista, kunnossapitoa ja käyttöä koskevaa hallinnollista käyttöoikeussopimusta koskevan tarjouskilpailun: maksullinen moottoritieyhteys A 6 Segoviaan, maksullinen moottoritieyhteys A 6 Ávilaan sekä maksullisen moottoritien A 6 Villalba-Adanero-osuuden kunnossapito ja käyttö 2018 lähtien. Mainittua käyttöoikeussopimusta koskevan tarjouskilpailun yhteydessä oli tehty useita muita rakennusurakoita koskevia sopimuksia, joita ei ollut julkaistu, joiden yhteisarvo ylitti julkisten rakennusurakoiden kynnysarvon ja jotka osittain sijaitsivat käyttöoikeussopimuksen kohteena olevan alueen ulkopuolella.
   Komissio väittää yhtäältä, että Espanjan kuningaskunta on rikkonut direktiivin 93/37 3 artiklaa ja siten sen 11 artiklan 3, 6, 7, 11 ja 12 kohtaa, koska se on tehnyt rakennusurakoita koskevia sopimuksia julkaisematta niitä ensin. Komissio muistuttaa, että kaikkia rakennusurakoita koskevien sopimusten tekomenettelyt oli direktiivin 93/37 mukaan julkaistava virallisessa lehdessä.
   Toisaalta komissio katsoo, että hankintailmoituksessa eikä julkaistuissa sopimusehdoissa ollut mitään viitettä, jonka perusteella tarjoajat olisivat voineet ehdottaa maksullisen moottoritieyhteyden A 6 Ávila ja Segovia -osuuden ulkopuolisia osuuksia koskevia rakennusurakoita, jotka olivat myöhemmin olleet hankinnan kohteena. Tämän vuoksi Espanjan viranomaiset ovat loukanneet yhdenvertaisen kohtelun periaatetta, kun ne ovat hyväksyneet ehdotuksen, joka selvästi poikkesi hankintailmoituksessa ja julkaistuissa sopimusehdoissa vahvistetuista perustavanlaatuisista edellytyksistä.
   
      (1)  Julkisia rakennusurakoita koskevien sopimusten tekomenettelyjen yhteensovittamisesta 14.6.1993 annettu neuvoston direktiivi 93/37/ETY (EYVL L 199, s. 54).